**LĪGUMS**

**Par lietus ūdens kanalizācijas izbūvi Ezeru ielā Nr.40, Daugavpilī**

Daugavpils 2017.gada 29.decembrī

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, juridiskā adrese: Saules iela 5a, Daugavpils, LV-5401, Latvija, turpmāk saukta PASŪTĪTĀJS, tās **vadītāja Aivara Pudāna** personā, kurš darbojas uz iestādes nolikuma pamata, no vienas puses, un,

**SIA “DAUGAVPILS BŪVMEHANIZĀCIJA”**, reģistrācijas Nr.41503004630, juridiskā adrese: 18.novembra iela 105, Daugavpils, LV-5404, Latvija, turpmāk saukta UZŅĒMĒJS, tās **valdes locekļa** **ar tiesībām pārstāvēt kapitālsabiedrību atsevišķi Josifa Reuta** personā, no otras puses, abi kopā turpmāk saukti PUSES,

pamatojoties uz Daugavpils pilsētas domes iepirkuma komisijas 2017.gada 19.decembra lēmumu (iepirkuma komisijas sēdes protokols Nr.5) iepirkumā “Lietus ūdens kanalizācijas izbūve Ezeru ielā Nr.40, Daugavpilī”, identifikācijas Nr.DPD 2017/163, noslēdza šādu Līgumu:

1. **Līguma priekšmets**
   1. PASŪTĪTĀJS uzdod, bet UZŅĒMĒJS pret atlīdzību ar saviem spēkiem un saviem darba rīkiem, ierīcēm un materiāliem, atbilstoši Līguma nosacījumiem un Būvniecības likuma, 2014.gada 19.augusta Ministru kabineta noteikumu Nr.500 „Vispārīgie būvnoteikumi”, 2003.gada 25.februāra Ministru kabineta noteikumu Nr.92 „Darba aizsardzības prasības veicot būvdarbus”, 2016.gada 19.aprīļa Ministru kabineta noteikumu Nr.238 „Ugunsdrošības noteikumi” un citu spēkā esošo normatīvo aktu prasībām uzņemas veikt lietus ūdens kanalizācijas izbūvi Ezeru ielā Nr.40, Daugavpilī (turpmāk tekstā – Būvdarbi). Būvdarbus veic saskaņā ar PASŪTĪTĀJA pievienoto tehnisko specifikāciju (Līguma pielikums Nr.1) (turpmāk tekstā – Tehniskā specifikācija), UZŅĒMĒJA iesniegto lokālo tāmi (Līguma pielikums Nr.2) (turpmāk tekstā – Tāme), UZŅĒMĒJA iesniegto galvenā personāla sarakstu (Līguma pielikums Nr.3) (turpmāk tekstā – Personāla saraksts), UZŅĒMĒJA iesniegto būvdarbu izpildes kalendāro grafiku (Līguma pielikums Nr.4) (turpmāk tekstā – Kalendārais grafiks), PASŪTĪTĀJA pievienotiem līguma saistību izpildes garantijas noteikumiem (Līguma pielikums Nr.5) (turpmāk tekstā – Saistību izpildes noteikumi), PASŪTĪTĀJA pievienotiem garantijas laika garantijas noteikumiem (Līguma pielikums Nr.6) (turpmāk tekstā – Garantijas laika noteikumi), PASŪTĪTĀJA pievienoto apliecinājuma karti “Lietus ūdens novadīšana Ezeru ielā pretī mājai Nr.40, lietus ūdens attīrīšanas iekārtu būvniecība Ezeru ielā, Daugavpilī” (Līguma pielikums Nr.7, kas tiek pievienots līgumam atsevišķi) (turpmāk tekstā – Tehniskā dokumentācija). Līguma pielikumi ir neatņemamas Līguma sastāvdaļas.
   2. Būvdarbi sevī ietver visus Līgumā un Līguma pielikumos noteiktos būvobjekta izbūvei nepieciešamos būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, ieregulēšanu, palaišanu, būvdarbu nodošanu, izpilddokumentācijas un citas dokumentācijas sagatavošanu un citas darbības, kuras izriet no Līguma un/vai Līguma pielikumiem.
   3. UZŅĒMĒJS, parakstot Līgumu, apliecina, ka viņš ir pienācīgi iepazinies ar iepirkuma nolikuma un tam pievienoto dokumentu prasībām, tajā skaitā ar tajos ietvertajiem risinājumiem, darbu apjomiem, pielietojamiem materiāliem un prasībām un atsakās saistībā ar to izvirzīt jebkāda satura iebildumus vai pretenzijas. UZŅĒMĒJS apliecina, ka Būvdarbi ir realizējami un ka Tāmē ir iekļauti visi UZŅĒMĒJA ar Būvdarbu pilnīgu paveikšanu (atbilstoši Līguma pielikumiem) saistītie izdevumi.
2. **Līguma summa un norēķinu kārtība**
   1. Līguma summa par Līgumā noteiktajiem pienācīgi izpildītajiem Būvdarbiem tiek noteikta 28914,95 EUR (*divdesmit astoņi tūkstoši deviņi simti četrpadsmit euro 95 centi*) bez PVN (turpmāk tekstā – Līguma summa). PVN 21 % sastāda 6072,14 EUR (*seši tūkstoši septiņdesmit divi euro 14 centi*). Līguma kopējā summa ar PVN ir 34987,09 EUR (*trīsdesmit četri tūkstoši deviņi simti astoņdesmit septiņi euro 09 centi*).
   2. Pievienotās vērtības nodoklis tiek aprēķināts Latvijas Republikas normatīvajos aktos noteiktajā kārtībā, bet maksāts budžetā, piemērojot „reverso” (apgriezto) maksāšanas kārtību saskaņā ar Pievienotās vērtības nodokļa likuma 142.pantu.
   3. Līguma summa sevī ietver Būvdarbu procesā izmantojamos būvniecības izstrādājumus, darbu, piegādes un transporta, apdrošināšanas, elektroenerģijas, būvgružu aizvākšanas un būvlaukuma uzturēšanas izmaksas, iespējamos nodokļus, izņemot PVN, un nodevu maksājumus valsts un pašvaldības budžetos un citus maksājumus, kas būs jāizdara UZŅĒMĒJAM, lai pienācīgi un pilnībā izpildītu Būvdarbus.
   4. Tāmē noteiktās darbu izmaksu cenas paliek nemainīgas Līguma darbības laikā.
   5. UZŅĒMĒJS katru mēnesi līdz katra mēneša 5 (piektajam) datumam, iesniedz rēķinus par iepriekšējā mēnesī veiktajiem Būvdarbiem.
   6. PASŪTĪTĀJS pārskaita Līguma summu uz UZŅĒMĒJA norādīto bankas norēķinu kontu 30 (trīsdesmit) dienu laikā, ja ir iestājušies visi zemāk minētie nosacījumi:
      1. PUSES ir parakstījušas aktu par izpildīto Būvdarbu apjomu;
      2. UZŅĒMĒJS ir iesniedzis PASŪTĪTĀJAM rēķinu.
   7. Nekvalitatīvi vai Līguma pielikumiem neatbilstoši veiktie Būvdarbi netiek akceptēti un apmaksāti līdz defektu novēršanai.
   8. Par samaksas brīdi uzskatāms bankas atzīmes datums PASŪTĪTĀJA maksājuma uzdevumā.
   9. Gadījumā, ja PASŪTĪTĀJAM rodas pretenzijas par rēķinā norādīto summu pamatotību, PASŪTĪTĀJAM ir tiesības rakstiski iesniegt UZŅĒMĒJAM motivētas pretenzijas un neapmaksāt rēķinu līdz brīdim, kamēr pretenzijas nav atrisinātas. Ja PASŪTĪTĀJS ir iesniedzis rakstisku pretenziju par rēķinā norādītās summas pamatotību, UZŅĒMĒJAM nav tiesības piemērot līgumsodu par maksājuma nokavējumu līdz strīda atrisināšanai starp PUSĒM.
   10. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
3. **Termiņi un tehnoloģiskais pārtraukums**
   1. Līgums stājas spēkā ar tā parakstīšanas brīdi un ir spēkā līdz no tā izrietošo PUŠU saistību pilnīgai izpildei.
   2. Būvdarbu izpildes termiņš ir 3 (trīs) mēneši no līguma abpusējas parakstīšanas dienas. Būvdarbi tiek uzskatīti par pilnībā pabeigtiem brīdī, kad tiek parakstīts Būvdarbu nodošanas-pieņemšanas akts.
   3. Uzņēmējs veic Būvdarbus saskaņā ar Kalendāro grafiku. Ja tam ir objektīvs pamatojums, PUSES var vienoties par izmaiņām Kalendārajā grafikā.
   4. Pēc PUŠU rakstiskas vienošanās Būvdarbu izpildē var tikt paredzēts tehnoloģiskais pārtraukums, ja:
4. Būvdarbu izpildi tieši kavē nelabvēlīgi klimatiskie apstākļi un šo faktu apliecina abu PUŠU būvspeciālistu atzinumi vai VSIA “Latvijas Vides, ģeoloģijas un meteoroloģijas centrs” informācija;
5. Būvdarbu izpildi tieši kavē objektīvs un no UZŅĒMĒJA gribas neatkarīgs iemesls, kuru UZŅĒMĒJS iepriekš nevarēja paredzēt un novērst;
6. ja valsts vai pašvaldības institūcijas vai amatpersonas pieņem administratīvo aktu, kas ir saistošs, izpildot Būvdarbus un šāds akts kavē Būvdarbu izpildes termiņa ievērošanu, un šāda akta izdošanās pamatā nav UZŅĒMĒJA darbība vai bezdarbība
7. būvobjektā tiek veikti avārijas darbi, proti, darbi, lai novērstu iepriekš neplānotus inženierkomunikāciju bojājumus, kas var izsaukt cilvēku nelaimes gadījumus vai materiālus zaudējumus.
8. Būvdarbu izpildes laikā būvobjektā tiek atrasti sprādzienbīstami priekšmeti, kuru izņemšana ilgst vairāk kā 2 (divas) darba dienas.
9. Būvdarbu izpildes laikā būvobjektā tiek atrastas arheoloģiskās vērtības, kuru izņemšana ilgst vairāk kā 2 (divas) darba dienas.
10. Būvdarbu izpildes laikā būvobjektā tiek konstatēti būtiskie šķēršļi (pazemes pamati, nedarbojošās komunikācijas u.tml.), kuri neļauj turpināt Būvdarbus Līgumā paredzētajā Būvdarbu izpildes termiņā un kuru esamība nebija paredzēta Līguma pielikumos.
    1. Tehnoloģisko pārtraukumu aprēķina tikai un vienīgi uz to laika posmu, kurā eksistē 3.4.punktā minētais šķērslis. UZŅĒMĒJAM jādara viss iespējamais, lai līdz minimumam samazinātu līguma izpildes termiņa pagarinājumu.
    2. Pārtraukumu UZŅĒMĒJAM jāprasa nekavējoties un tiklīdz attiecīgais kavējošais apstāklis ir iestājies. Ja UZŅĒMĒJAM ir ziņas, ka kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, UZŅĒMĒJAM nekavējoties jādara pasūtītājam zināms arī tas. Vienlaikus UZŅĒMĒJAM jāiesniedz arī citi līgumā noteiktie paziņojumi un paskaidrojošā informācija attiecībā uz šo prasījumu, kas ir būtiska saistībā ar šo notikumu vai apstākļiem. Rakstisks paziņojums iesniedzams pēc iespējas ātrāk un ne vēlāk kā 5 (piecas) darba dienas kopš brīža, kad UZŅĒMĒJS ir uzzinājis, vai viņam vajadzēja uzzināt par šo notikumu vai apstākļiem. Ja UZŅĒMĒJAS šo 5 (piecu) darba dienu laikā klusē, UZŅĒMĒJS zaudē tiesības atsaukties uz šiem apstākļiem, izpildes laiks netiek pagarināts un pasūtītājs ir atbrīvots no jebkādas atbildības saistībā ar šo prasījumu.
    3. Ja vien normatīvajos aktos nav norādīts tieši pretējais, jebkura līguma izpildes pārtraukšanas nepieciešamības pierādīšanas nasta gulstas uz UZŅĒMĒJU.
11. Pats par sevi tehnoloģiskais pārtraukums nemaina nekādus citus līguma nosacījumus un jebkurā gadījumā UZŅĒMĒJAM ir pienākums pildīt visas tās līguma saistības, kas kavējošam apstāklim pastāvot ir iespējamas un ciktāl tās ir iespējamas.
12. **Apdrošināšana un garantijas**
13. UZŅĒMĒJS uz sava rēķina uzņemas noslēgt atbildīgā būvdarbu vadītāja profesionālās civiltiesiskās atbildības apdrošināšanu un UZŅĒMĒJA profesionālās civiltiesiskās atbildības apdrošināšanu Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā.
14. UZŅĒMĒJS 5 (piecu) darba dienu laikā no līguma parakstīšanas dienas iesniedz PASŪTĪTĀJAM atbildīgā būvdarbu vadītāja profesionālās civiltiesiskās atbildības apdrošināšanu par apdrošināšanas summu 10 % (desmit procenti) no būvdarbu kopējām būvizmaksām, bet ne mazāk par 15000,00 EUR (*piecpadsmit tūkstoši euro 00 centi*).
15. Atbildīgā būvdarbu vadītāja profesionālās civiltiesiskās atbildības apdrošināšanas līgumu un UZŅĒMĒJA profesionālās civiltiesiskās atbildības apdrošināšanas līgumu UZŅĒMĒJS uztur spēkā visu Būvdarbu veikšanas un garantijas laiku.
16. UZŅĒMĒJS 5 (piecu) darba dienu laikā no līguma parakstīšanas dienas iesniedz PASŪTĪTĀJAM kredītiestādes vai apdrošinātāja izsniegtu Līguma saistību izpildes garantijas noteikumiem atbilstošu Līguma saistību izpildes garantiju 10 % (desmit procentu) apmērā no kopējās Līguma summas.
17. Līguma saistību izpildes garantiju PASŪTĪTĀJS ir tiesīgs izmantot Līgumā noteiktajos gadījumos.
18. Līguma saistību izpildes garantija ir spēkā visu Būvdarbu izpildes termiņu un papildus 10 (desmit) dienas.
19. UZŅĒMĒJS Būvdarbu nodošanas-pieņemšanas akta parakstīšanas dienā iesniedz PASŪTĪTĀJAM kredītiestādes vai apdrošinātāja izsniegtu Būvdarbu garantijas laika garantijas noteikumiem atbilstošu Būvdarbu garantijas laika garantiju 5 % (piecu procentu) apmērā no kopējās Līguma summas.
20. Būvdarbu garantijas laika garantiju PASŪTĪTĀJS ir tiesīgs izmantot, lai kompensētu garantijas laikā konstatēto būvdarbu, materiālu, defektu trūkumus.
21. Būvdarbu garantijas laika garantiju UZŅĒMĒJS uztur spēkā 5 (piecus) gadus no Būvdarbu nodošanas-pieņemšanas akta parakstīšanas dienas.
22. Garantiju oriģināli tiks atgriezti pēc līgumā noteikto saistību pilnīgas izpildes.
23. **UZŅĒMĒJA pienākumi un tiesības**
24. UZŅĒMĒJA pienākumi:
    * 1. uzsākt Būvdarbu izpildi objektā ne vēlāk kā 14 (četrpadsmit) kalendāro dienu laikā no līguma abpusējas parakstīšanas dienas;
      2. patstāvīgi organizēt un saskaņot Būvdarbus ar visām atbildīgajām institūcijām, kā arī, ja nepieciešams, juridiskajām un/vai fiziskajām personām;
      3. Būvdarbu veikšanā izmantot tikai sertificētus būvizstrādājumus;
      4. Būvdarbu izpildes laikā ievērot vides aizsardzības nosacījumus, tai skaitā:
         1. Būvdarbus organizēt un veikt tā, lai kaitējums videi būtu iespējami mazāks. Vides un dabas resursu aizsardzības, sanitārajās un drošības aizsargjoslās Būvdarbus organizē un veic, ievērojot tiesību aktos noteiktos ierobežojumus un prasības. Dabas resursu patēriņam jābūt ekonomiski un sociāli pamatotam.
         2. visus būvgružus, kas klasificējami kā bīstamie atkritumi, nodod atbilstoši normatīvajos aktos par bīstamo atkritumu apglabāšanu noteiktajām prasībām.
      5. veikt Būvdarbus un nodot tos PASŪTĪTĀJA norādītajos termiņos, bet nepārsniedzot Līgumā 3.2.punktā noteikto termiņu;
      6. Būvdarbus veikt kvalitatīvi un atbilstoši būvnormatīvu u.c. spēkā esošo normatīvo aktu prasībām, t.sk. pašvaldības iestāžu prasībām. UZŅĒMĒJS ir pilnvarots veikt Ministru kabineta 2003.gada 25.februāra noteikumos Nr.92 „Darba aizsardzības prasības, veicot būvdarbus” (turpmāk – Noteikumi Nr.92) noteiktās projekta vadītāja funkcijas, tajā skaitā nodrošina līguma izpildes nodrošināšanai kvalificēta darba aizsardzības koordinatora piesaisti, un ir atbildīgs par Noteikumu Nr.92 noteikto pienākumu izpildi.
      7. pirms Būvdarbu uzsākšanas pārbaudīt situāciju būvobjektā, lai nepieļautu kļūdas Būvdarbu procesā;
      8. uz sava rēķina veikt visas normatīvajos aktos noteiktās, pirms Būvdarbu uzsākšanas un Būvdarbu izpildes laikā veicamās materiālu un Būvdarbu kvalitātes pārbaudes, un iesniegt PASŪTĪTĀJAM atskaites (protokolus, aktus) par visām veiktajām pārbaudēm. Būvdarbu vietām, kur tas nepieciešams, sastādīt segto darbu aktus;
      9. trīs dienu laikā no Līguma parakstīšanas brīža, kā arī Līguma darbības laikā nekavējoties informēt PASŪTĪTĀJU par visiem tiesu procesiem, kas uzsākti pret UZŅĒMĒJU;
      10. Būvdarbu izpildes izpildes laikā katru nedēļu organizēt darba sapulces, pieaicinot PASŪTĪTĀJA pārstāvjus un nepieciešamības gadījumā arī citus pārstāvjus;
      11. ne vēlāk kā divu dienu laikā rakstiski ziņot PASŪTĪTĀJAM par visiem apstākļiem, kas atklājušies Būvdarbu izpildes procesā un var radīt šķēršļus turpmākai Būvdarbu kvalitatīvai un savlaicīgai izpildei. Ja UZŅĒMĒJS minētajā termiņā nav par šādiem apstākļiem ziņojis PASŪTĪTĀJAM, UZŅĒMĒJS zaudē tiesības atsaukties uz tiem nākotnē vai pamatot ar tiem jebkādus prasījumus, tai skaitā termiņu pagarinājumu;
      12. Pilnā apmērā atlīdzināt Būvdarbu izpildes laikā PASŪTĪTĀJAM, trešajām personām vai apkārtējai videi nodarītos tiešos zaudējumus;
      13. Līguma 5.1.12.apakšpunktā norādītos zaudējumus PASŪTĪTĀJS fiksē aktā un zaudējumus ietur no Līguma summas maksājuma;
      14. garantēt visu ar darbu būvobjektā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikā spēkā esošie normatīvi un instrukcijas. UZŅĒMĒJS atbild par savu darbinieku rīcību - darba aizsardzības un darba drošības jautājumos veicot Būvdarbus Līguma darbības laikā;
      15. normatīvajos aktos noteiktajā kārtībā izstrādāt un kārtot Būvdarbu veikšanas dokumentāciju visā Būvdarbu veikšanas laikā;
      16. izņemt rakšanas atļauju saskaņā ar 2013.gada 10.oktobra Daugavpils pilsētas teritorijas saistošiem noteikumiem Nr.23 „Inženierkomunikāciju un transporta būvju aizsardzības noteikumi”;
      17. pēc PASŪTĪTĀJA pieprasījuma ar Būvdarbu pieņemšanas-nodošanas aktu PASŪTĪTĀJA norādītajā adresē nodot atgūto materiālu veidus;
      18. Ja Līgums tiek vienpusēji izbeigts, nekavējoties pārtraukt Būvdarbus, par ko tiek sastādīts Būvdarbu nodošanas - pieņemšanas akts, atstāj darba vietu drošībā un kārtībā;
      19. nodrošināt Būvdarbu vadīšanu, ko veic UZŅĒMĒJA iepirkuma piedāvājumā norādītais atbildīgais būvdarbu vadītājs Rostislavs Maļina (būvprakses sertifikāta Nr.4-00094), mob. tālrunis 29426650, e-pasts [mehanizacija@apollo.lv](mailto:mehanizacija@apollo.lv);
      20. patstāvīgi organizēt savu nolīgto apakšuzņēmēju darbs un jādod nepieciešamie norādījumi un uzdevumi atbilstoši Tehniskajai specifikācijai, kā arī jāveic izpildīto darbu kontrole un pieņemšana. Norēķinus ar apakšuzņēmējiem UZŅĒMĒJS kārto patstāvīgi.UZŅĒMĒJS ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu;
      21. veikt citus šajā Līgumā, Līguma pielikumos vai normatīvos aktos noteiktos pienākumus vai darbības.
25. UZŅĒMĒJA tiesības:
26. saskaņā ar Līgumā noteikto kārtību saņemt samaksu par atbilstoši Līguma nosacījumiem veiktajiem un pieņemtajiem Būvdarbiem;
27. Līgumā noteiktajā kārtībā nodot PASŪTĪTĀJAM Būvdarbus pirms Līgumā noteiktā termiņa;
28. nepieciešamības gadījumā pieprasīt no PASŪTĪTĀJA Līguma izpildei nepieciešamo informāciju vai dokumentāciju;
29. lūgt PASŪTĪTĀJAM tehnoloģisko pārtraukumu, ja ir iestājušies Līgumā noteiktie gadījumi;
30. UZŅĒMĒJAM ir tiesības lūgt PASŪTĪTĀJAM tehnoloģisko pārtraukumu.
31. **Apakšuzņēmēju un speciālistu maiņa un piesaistīšanas**
32. Būvdarbu veikšanai UZŅĒMĒJS piesaista savā piedāvājumā minētos speciālistus un apakšuzņēmējus.
33. UZŅĒMĒJS nav tiesīgs bez saskaņošanas ar PASŪTĪTĀJU veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
34. PASŪTĪTĀJS nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
35. PASŪTĪTĀJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
36. PASŪTĪTĀJS pieņem lēmumu atļaut vai atteikt UZŅĒMĒJA personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
37. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, UZŅĒMĒJS iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā UZŅĒMĒJS paziņo PASŪTĪTĀJAM par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
38. **PASŪTĪTĀJA pienākumi un tiesības**
    1. PASŪTĪTĀJA pienākumi:
39. ievērot Līguma un spēkā esošo normatīvo aktu nosacījumus, kā arī atbildīgo valsts un pašvaldības iestāžu prasības;
40. pārbaudīt UZŅĒMĒJA iesniegto Līguma 4.sadaļā minēto dokumentu atbilstību Līguma un Līguma pielikumu prasībām. Gadījumā, ja UZŅĒMĒJA iesniegtais Līguma 4.sadaļā minētais dokuments neatbilst Līguma un Līguma pielikumu prasībām, tad PASŪTĪTĀJS pieprasa UZŅĒMĒJU 3 (trīs) darba dienu laikā atkārtoti iesniegt Līguma un Līguma pielikumu prasībām atbilstošu dokumentu;
41. pēc Līguma noslēgšanas 5 (piecu) darba dienu laikā uz Būvdarbu laiku nodot Izpildītājam objektu, noformējot attiecīgu aktu;
42. UZŅĒMĒJA iesniegtos aktus par izpildīto Būvdarbu apjomu pārbaudīt 5 (piecu) darba dienu laikā pēc to saņemšanas un, ja tie ir pareizi, apstiprināt paveikto Būvdarbu apjomu un izmaksas;
43. savlaicīgi un Līgumā noteiktā kārtībā izskatīt visus no Izpildītāja saņemtos paziņojumus, pieprasījumus, iesniegumus, vēstules un priekšlikumus;
44. nodrošināt Izpildītājam pieeju Būvdarbu izpildes vietai visu Līguma darbības laiku;
45. nozīmēt objektā savu pilnvaroto pārstāvi – Daugavpils pilsētas pašvaldības iestādes “Komunālās saimniecības pārvalde” ceļu būvinženieri Dmitriju Dubinu, tālrunis 65476406, e-pasts [dmitrijs.dubins@daugavpils.lv](mailto:dmitrijs.dubins@daugavpils.lv), kura pienākums ir koordinēt Līguma izpildi un nodrošināt savlaicīgu informācijas apmaiņu;
46. pieņemt Izpildītāja atbilstoši Līgumam, tā pielikumu un normatīvajiem aktiem izpildītos Būvdarbus un samaksāt par izpildītajiem Būvdarbiem Līguma noteiktajā kārtībā.
    1. PASŪTĪTĀJA tiesības:
47. pieņemt Līgumam un tā pielikumiem atbilstoši paveiktus Būvdarbus;
48. nozīmēt savu pārstāvi (Būvuzraugu) Būvdarbu izpildes, to kvalitātes un atbilstības Līgumam uzraudzīšanai. Būvuzraugam ir visas tās tiesības un pienākumi, kādi tam ir noteikti būvnormatīvos, citos normatīvajos aktos un Līgumā;
49. nepieņemt Būvdarbus ar nodošanas – pieņemšanas aktu līdz trūkumu novēršanas brīdim, rakstiski informējot par to UZŅĒMĒJU, ja PASŪTĪTĀJAM rodas pretenzijas par sniegto Būvdarbu kvalitāti un/vai apjomu.
50. ne biežāk kā reizi nedēļā pieprasīt un ne vēlāk kā 3 (trīs) darba dienu laikā no pieprasījuma brīža saņemt no UZŅĒMĒJA rakstveida ziņas par Būvdarbu izpildes gaitu un atbilstību termiņiem;
51. dot Izpildītājam saistošus norādījumus attiecībā uz Līguma izpildi;
52. iegūt trešo personu atzinumus par Līguma izpildes gaitu vai rezultātu, ja tas nepieciešams Līgumā paredzēto saistību izpildes pārbaudei;
53. veikt Būvdarbu izpildes kvalitātes kontroli. PASŪTĪTĀJS veiktā Būvdarbu izpildes kontrole vai UZŅĒMĒJA izpildīto Būvdarbu pārbaude nevar būt par pamatu Līgumā vai ar likumu noteiktās UZŅĒMĒJA atbildības par neatbilstoši izpildītiem Būvdarbiem samazināšanai;
54. PASŪTĪTĀJAM ir pienākums izvērtēt UZŅĒMĒJA lūguma par tehnoloģisko pārtraukumu pamatotību atbilstoši Līguma nosacījumiem.
55. apturēt Būvdarbu izpildi, ja UZŅĒMĒJS vai tā personāls neievēro uz Būvdarbu izpildi attiecināmos normatīvos aktus vai Līguma, Līguma pielikumu nosacījumus. Būvdarbus Izpildītājs ir tiesīgs atsākt, saskaņojot to ar PASŪTĪTĀJU, pēc konstatētā pārkāpuma novēršanas. UZŅĒMĒJAM nav tiesību uz Būvdarbu izpildes termiņa pagarinājumu sakarā ar šādu Būvdarbu apturēšanu.
56. **Būvdarbu pieņemšana – nodošana**
    1. UZŅĒMĒJS Būvdarbus uzsāk, paveic un Līgumam un normatīvajiem aktiem atbilstošā kvalitātē nodod PASŪTĪTĀJAM saskaņā ar šī Līguma nosacījumiem un atbilstoši spēkā esošo normatīvo aktu prasībām.
    2. Pēc Būvdarbu pabeigšanas UZŅĒMĒJS 3 (trīs) darba dienu laikā iesniedz PASŪTĪTĀJAM:
       1. Būvdarbu nodošanas-pieņemšanas aktu, kurā uzrādītas Būvdarbu izmaksas un garantijas termiņš;
       2. būvmateriālu atbilstības deklarācijas.
    3. Būvdarbu nodošanas-pieņemšanas aktu PASŪTĪTĀJS 5 (piecu) darba dienu laikā pēc to iesniegšanas paraksta vai iesniedz UZŅĒMĒJAM aktu par konstatētajiem defektiem, nosakot termiņu to novēršanai. Konstatētos defektus UZŅĒMĒJS novērš bez papildus samaksas.
57. **Būvdarbu garantija**
58. Būvdarbu garantijas termiņš ir 5 (pieci) gadi no Būvdarbu nodošanas-pieņemšanas akta parakstīšanas dienas.
59. Garantijas laikā UZŅĒMĒJA pienākums ir novērst radušos defektus un nepilnības par saviem līdzekļiem, ja tie ir radušies UZŅĒMĒJA nekvalitatīva darba rezultātā vai izmantojot nekvalitatīvu materiālu, iekārtas vai izejvielas, kā arī pieļauto kļūdu rezultātā. Gadījumā, ja šie atklātie defekti vai to novēršanas darbi ir bijuši par iemeslu citu konstrukciju, iekārtu vai materiālu bojājumiem, UZŅĒMĒJAM ir pienākums saviem spēkiem un par saviem līdzekļiem veikt visus nepieciešamos Būvdarbus.
60. Par nepieciešamību novērst defektus, PASŪTĪTĀJS paziņo par to UZŅĒMĒJAM telefoniski un nosūtot pretenziju ar ierakstītu vēstuli.
61. Pēc pretenzijas saņemšanas (pa tālruni un ar ierakstītu vēstuli), UZŅĒMĒJA pienākums ir PASŪTĪTĀJA noteiktajā laikā nodrošināt defektu vai nepilnību novēršanu un par izpildītiem darbiem rakstiski paziņojot PASŪTĪTĀJAM.
62. Gadījumā, ja starp PUSĒM rodas strīds par UZŅĒMĒJA veikto Būvdarbu atbilstību Līgumā noteiktajām prasībām vai Latvijas Republikā spēkā esošo būvniecību regulējošo normatīvo aktu un noteikumu prasībām, Būvdarbos konstatēto defektu cēloņiem un apjomiem, tiek noteikta neatkarīgā ekspertīze, kuras slēdziens ir saistošs abām PUSĒM. Šādā gadījumā ekspertīzes izdevumus sedz UZŅĒMĒJS.
63. Ja UZŅĒMĒJS PASŪTĪTĀJA noteiktajā laikā neveic defektu novēršanu, PASŪTĪTĀJS ir tiesīgs piesaistīt citu piegādātāju veikt defektu novēršanu. Defektu novēršanas izmaksas apmaksā UZŅĒMĒJS. Gadījumā, ja UZŅĒMĒJS atsakās izmaksāt PASŪTĪTĀJAM defektu novēršanas izmaksas, tad PASŪTĪTĀJS ir tiesīgs minētās izmaksās ieturēt no Būvdarbu garantijas laika garantijas.
64. **PUŠU atbildība**
65. PUSES atbild viena otrai saskaņā ar Līgumu un Latvijas Republikas normatīvajos aktos noteikto.
66. UZŅĒMĒJS apliecina, ka ir veicis visas nepieciešamās darbības un aprēķinus, kas nodrošina Būvdarbu veikšanu par Līguma summu, un UZŅĒMĒJS apliecina, ka Tāmē ir iekļauti visi Līguma mērķa sasniegšanai nepieciešamie un derīgie darbi un materiāli ar visiem riskiem, tai skaitā iespējamiem sadārdzinājumiem, kuri nepieciešami pilnīgai Būvdarbu veikšanai, lai nodrošinātu Būvdarbu izpildi atbilstoši Līguma noteikumiem. Visi Būvdarbi, par kuriem UZŅĒMĒJS bija informēts, bet nav ievērtēti Līguma summā, tiek veikti uz UZŅĒMĒJA rēķina.
67. UZŅĒMĒJS ir pilnā mērā materiāli atbildīgs par savu darbaspēku, tā tehnisko nodrošinājumu, darbinieku kvalifikāciju un darba procesā pielietoto materiālu un iekārtu kvalitāti. UZŅĒMĒJS ir atbildīgs par to, lai visi materiāli tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
68. Ja UZŅĒMĒJS 14 (četrpadsmit) dienu laikā no līguma parakstīšanas dienas neuzsāk Būvdarbus, PASŪTĪTĀJS ir tiesīgs piemērot līgumsodu 0,5 % (nulle komats pieci procenti) apmērā no UZŅĒMĒJA piedāvātās Līguma summas par katru Būvdarbu izpildes kavējuma dienu, bet ne vairāk kā 10 % (desmit procenti) no līguma summas.
69. Ja UZŅĒMĒJS Līgumā noteiktajā termiņā neiesniedz Līguma 4.sadaļā minēto dokumentu/us vai iesniegtais dokuments/i neatbilst Līguma un Līguma pielikumu prasībām un pēc PASŪTĪTĀJA prasības UZŅĒMĒJS 3 (trīs) darba dienu laikā atkārtoti nav iesniedzis Līguma un Līguma pielikumu prasībām atbilstošu dokumentu/us, PASŪTĪTĀJS ir tiesīgs piemērot līgumsodu 0,5 % (nulle komats pieci procenti) apmērā no UZŅĒMĒJA piedāvātās Līguma summas par katru kavējuma dienu, bet ne vairāk kā 10 % (desmit procenti) no līguma summas.
70. Ja UZŅĒMĒJS savlaicīgi nepagarina iesniegto Līguma 4.sadaļā minēto dokumentu un neiesniedz iepriekšminēto faktu apliecinošu dokumentu, PASŪTĪTĀJS ir tiesīgs piemērot līgumsodu 0,5 % (nulle komats pieci procenti) apmērā no UZŅĒMĒJA piedāvātās Līguma summas par katru kavējuma dienu, bet ne vairāk kā 10 % (desmit procenti) no līguma summas.
71. Ja UZŅĒMĒJS bez pamatojuma kavē Būvdarbu izpildi saskaņā ar Kalendāro grafiku, PASŪTĪTĀJS ir tiesīgs piemērot līgumsodu 0,5 % (nulle komats pieci procenti) apmērā no UZŅĒMĒJA piedāvātās Līguma summas par katru Būvdarbu izpildes kavējuma dienu, bet ne vairāk kā 10 % (desmit procenti) no līguma summas.
72. Ja UZŅĒMĒJS nepabeidz Būvdarbus Līguma 3.2.punktā noteiktajā termiņā, PASŪTĪTĀJS ir tiesīgs ieturēt Līguma saistības izpildes garantijas summu pilnā apmērā.
73. Ja PASŪTĪTĀJS bez pamatojuma neveic maksājumus Līgumā noteiktajos termiņos, PASŪTĪTĀJS maksā UZŅĒMĒJAM līgumsodu 0,5 % (nulle komats pieci procenti) apmērā no nokavēto maksājumu summas par katru kavējuma dienu, bet ne vairāk kā 10 % (desmit procenti) no līguma summas.
74. UZŅĒMĒJS maksā Līgumā noteikto līgumsodu un atlīdzina zaudējumus PASŪTĪTĀJAM vai PASŪTĪTĀJS tos atskaita no tuvākā paredzētā maksājuma UZŅĒMĒJAM, vai ietur no Līguma saistības izpildes garantijas/Būvdarbu garantijas laika garantijas.
75. Līgumsoda samaksa PUSES neatbrīvo no pienākuma izpildīt Līgumā noteiktās saistības.
76. **Nepārvarama vara**
77. PUSES tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
78. PUSEI, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai PUSEI. Ziņojumā jānorāda, kādā termiņā, pēc PUSES uzskata, ir iespējama un paredzama Līgumā paredzēto saistību izpilde, un, pēc otras PUSES pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā PUSE nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
79. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, PUSES pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām PUSĒM, un izdara attiecīgus grozījumus Līgumā vai sastāda jaunu līgumu, vai arī lauž Līgumu.
80. **Līguma grozīšana un izbeigšana**
81. Līgumu var grozīt un papildināt šajā līgumā un normatīvajos aktos noteiktajos gadījumos un kārtībā, PUSĒM savstarpēji rakstiski vienojoties. Lemjot par līguma grozījumu veikšanu, jāievēro Publisko iepirkumu likuma 61.panta noteikumi.
82. Nepieciešamības gadījumā un pamatojoties uz Publisko iepirkumu likuma 61.panta piektās daļas 2.punktu, PASŪTĪTĀJS ir tiesīgs vienpusēji samazināt vai palielināt Būvdarbu apjomus, bet ne vairāk kā 15% (piecpadsmit procentu) apmērā no kopējās līguma cenas, attiecīgi samazinot vai palielinot līguma cenu, gadījumos, kad Būvdarbu izpildes realizāciju tieši kavē objektīvs un no UZŅĒMĒJA gribas neatkarīgs iemesls vai būtiski un iepriekš neparedzēti šķēršļi, kuri tiek konstatēti būvobjektā Būvdarbu izpildes laikā.
83. PASŪTĪTĀJS ir tiesīgs vienpusēji bez jebkāda zaudējumu atlīdzības pienākuma izbeigt Līgumu, rakstveidā brīdinot par to UZŅĒMĒJU 7 (septiņas) darba dienas iepriekš, ja:
84. UZŅĒMĒJS ir nokavējis Būvdarbu uzsākšanu vairāk nekā par 14 (četrpadsmit) kalendārām dienām no līguma abpusējas parakstīšanas dienas;
85. UZŅĒMĒJS nav spējīgs vai tiesīgs veikt Būvdarbus atbilstoši Līguma un/vai Līguma pielikumu nosacījumiem un saskaņā ar Latvijas Republikā spēkā esošajiem normatīvajiem aktiem;
86. UZŅĒMĒJS Būvdarbu izpildē pārkāpj Latvijas Republikas spēkā esošos normatīvos aktus;
87. UZŅĒMĒJS pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta.
88. PASŪTĪTĀJS ir tiesīgs vienpusēji bez jebkādu soda sankciju piemērošanas vai kompensācijas par labu UZŅĒMĒJAM atlīdzības pienākuma izbeigt Līgumu, rakstveidā brīdinot par to UZŅĒMĒJU 1 (vienu) mēnesi iepriekš lietderīguma, ekonomisko apsvērumu dēļ vai, ja ir iestājušies apstākļi, kurus PASŪTĪTĀJS iepriekš nevarēja paredzēt.
89. Ja PASŪTĪTĀJS vienpusēji atkāpjas no Līguma, tad UZŅĒMĒJS nekavējoties pārtrauc Būvdarbus un piedaloties PASŪTĪTĀJA un UZŅĒMĒJA nozīmētajām atbildīgajām amatpersonām, tiek sastādīts akts par izpildītajiem Būvdarbu apjomiem no būvniecības sākuma. Par izpildītiem Būvdarbiem tiek uzskatīti tikai tie, kuri veikti atbilstoši Līguma un Līguma pielikumiem, kā arī par izpildītiem Būvdarbiem tiek uzskatīti tikai tie, kam ir Latvijas būvnormatīvos noteiktie tehniskie parametri, un par kuriem būvobjektā ir būvnoteikumos uzskaitītā būvdarbu veikšanas dokumentācija. PASŪTĪTĀJS ir tiesīgs veikt pārbaudes un pieaicināt neatkarīgus ekspertus izpildīto Būvdarbu apjoma noteikšanai.
90. Gadījumā, ja Līgums tiek pārtraukts UZŅĒMĒJA vainas dēļ Līguma 12.3.1.punktā paredzētajā gadījumā, PASŪTĪTĀJS ir tiesīgs ieturēt līguma saistības izpildes garantijas summu pilnā apmērā.
91. **Īpašuma tiesības**
92. PASŪTĪTĀJAM īpašuma tiesības uz būvi tiek saglabātas visā Līguma darbības laikā, īpašuma tiesības uz visiem izmantotajiem materiāliem un uzstādītām iekārtām, tiek nodotas vienlaicīgi ar attiecīgo Būvdarbu nodošanas-pieņemšanas aktu.
93. Visa informācija un dokumentācijas, kuru UZŅĒMĒJS saņem no PASŪTĪTĀJA vai iegūst būvdarbu izpildes procesā, ir izmantojama vienīgi Būvdarbu izpildei. Tās izmantošana citiem mērķiem ir pieļaujama vienīgi ar PASŪTĪTĀJA rakstisku piekrišanu katrā atsevišķā gadījumā.
94. Visa informācija un dokumentācija, kuru PASŪTĪTĀJS saņem no UZŅĒMĒJA vai iegūst darbu izpildes procesā, ir izmantojama vienīgi darbu izpildei. Tās izmantošana citiem mērķiem ir pieļaujama vienīgi ar UZŅĒMĒJA rakstisku piekrišanu katrā atsevišķā gadījumā.
95. **Strīdu izskatīšanas kārtība**
96. Jebkurš strīds, domstarpība vai prasība, kas izriet no Līguma, kas skar tā pārkāpšanu, izbeigšanu vai spēkā neesamību, starp PUSĒM tiek risināta sarunu ceļā.
97. Ja vienošanās starp PUSĒM sarunu ceļā netiek panākta, tad strīds tiek izšķirts Latvijas Republikas tiesā normatīvajos aktos noteiktajā kārtībā.
98. **Noslēguma noteikumi**
99. Jebkuri Līguma grozījumi vai papildinājumi būs spēkā tikai tad, ja tie būs motivēti saskaņā ar Publisko iepirkumu likumu un citām tiesību normām, sagatavoti rakstiskā veidā un abu PUŠU parakstīti.
100. Par tādu darbu izpildi, kuru izpildes gaitā UZŅĒMĒJS ir patvaļīgi atkāpies no Līguma noteikumiem, UZŅĒMĒJS atlīdzību nesaņem.
101. Ja kādai no PUSĒM tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai PUSEI.
102. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai PUSEI, ar vienādu juridisko spēku un ir saistošs PUSĒM no tā parakstīšanas brīža.
103. Ar Līgumu uzņemto saistību izpildes nodrošināšanai PUSES nosaka sekojošas atbildīgās personas:
104. no PASŪTĪTĀJA puses – Daugavpils pilsētas pašvaldības iestādes “Komunālās saimniecības pārvalde” ceļu būvinženieris Dmitrijs Dubins, tālrunis 65476406, e-pasts [dmitrijs.dubins@daugavpils.lv](mailto:dmitrijs.dubins@daugavpils.lv);
105. no UZŅĒMĒJA puses – SIA “DAUGAVPILS BŪVMEHANIZĀCIJA”valdes loceklis Josifs Reuts, tālrunis 65476165, [mehanizacija@apollo.lv](mailto:mehanizacija@apollo.lv).
106. **Līguma pielikumi**
107. 1.pielikums – Tehniskā specifikācija uz 3 (trīs) lapām;
108. 2.pielikums – Tāme uz 2 (divām) lapām;
109. 3.pielikums – Personāla saraksts uz 1 (vienas) lapas;
110. 4.pielikums – Kalendārais grafiks uz 1 (vienas) lapas;
111. 5.pielikums – Līguma saistību izpildes garantijas noteikumi uz 1 (vienas) lapas;
112. 6.pielikums – Būvdarbu garantijas laika garantijas noteikumi uz 1 (vienas) lapas;
113. 7.pielikums – Tehniskā dokumentācija *(tiek pievienota līgumam atsevišķi)*.
114. **PUŠU juridiskās adreses un rekvizīti**

|  |  |
| --- | --- |
| **PASŪTĪTĀJS:**  Daugavpils pilsētas pašvaldības iestāde  “Komunālās saimniecības pārvalde”,  reģistrācijas Nr.90009547852,  Saules iela 5a, Daugavpils, LV-5401, Latvija  AS “Citadele banka”, kods PARXLV22,  konts LV05PARX0000850062701  Daugavpils pilsētas pašvaldības iestādes  “Komunālās saimniecības pārvalde” vadītājs    *(personiskais paraksts)* A.Pudāns | **UZŅĒMĒJS:**  SIA “DAUGAVPILS BŪVMEHANIZĀCIJA”, reģistrācijas Nr.41503004630,  18.novembra iela 105, Daugavpils, LV-5404, Latvija  AS “SEB banka”, kods UNLALV2X005,  konts LV25UNLA0005004467617  SIA “DAUGAVPILS BŪVMEHANIZĀCIJA” valdes loceklis    *(personiskais paraksts)* J.Reuts |